internet vaartha 157 Views
నేరుగా వాణిజ్య రవాణా
హైదరాబాద్‌ : భారత్‌ నుంచి బంగ్లాదేశ్‌కు సముద్ర యానానికి కృష్ణపట్టణం పోర్టు వేదికగా నిలిచింది. రెండుదేశాల మధ్య ద్వైపాక్షిక వాణిజ్య, వ్యాపార కార్యకలాపాలు వృద్ధి చేసుకునేందుకు ఒప్పందం కూడా జరిగింది. మెరు గైన కనెక్టివిటీ ఈసేవల ద్వారా ఖర్చుకూడా ఆదా అవుతుందని పోర్టు వెల్లడించింది ఇరుదేశాల ఓడలను దేశీయ ఓడలుగానే భావిస్తారని స్పష్టం అయింది. రెండు దేశాలమధ్య వాణిజ్యం సులభ తరం చేయడానికి మొట్టమొదటి కంటెయినర్‌ వెస్సల్‌ ఈనెల 28వతేదీనుంచి ప్రయాణం ప్రారంభించింది. తొలుత భారతప్రధాని స్వర్గీయ ఇందిరా గాంధీ హయాంలో 1974లోనే ఒప్పందం జరి గింది. ఆతర్వాత నాలుగు దశాబ్దాల తర్వాత నరేంద్రమోడీ గత ఏడాది ఢాకా పర్యటనలో భాగంగా పునరుద్ధరించారు. ఎంవిహార్బర్‌-1ను నీసా పారి బహాన్‌సొంతం చేసుకున్నారు. వెస్ట్రన్‌ మెరైన్‌షిప్‌ యార్డ్‌ నిర్మించిన ఈ నౌక ఇరుదేశాలనుంచి అంగీ కార పత్రాలను పొందిన మొట్టమొదటి బంగ్లాదేశ్‌ కంటైనర్‌గా నిలిచింది. కృష్ణపట్టణం ఎండి చింతా శశిధర్‌ మాట్లాడుతూ కృష్ణపట్టణం పోర్టుకే కాకుం డా ఉపఖండంలోని రెండు దేశాల నడుమ ద్వైపా క్షిక వాణిజ్యం వృద్ధి చేయనున్న ఒప్పందం అని పేర్కొన్నారు. రెండు దేశాల మధ్య వాణిజ్యం విస్తరించేందుకు అనువుగా కొన్నినిబంధనలు కూడా సడలించినట్లు తెలిపారు రెండుదేశాల వెస్సెల్స్‌ ఇండియా, బంగ్లాదేశ్‌లలో ప్రవేశించినంతనే వాటిని దేశీయ ఓడలుగా పరిగణిస్తారని ఆయన అన్నారు. భారత్‌లోని పెట్రా పోల్‌, బంగ్లాదేశ్‌లోని బెనాపోల్‌ ప్రాంతాల్లో ట్రాఫిక్‌ రద్దీ పరిష్కరించేందుకు కీలకపాత్ర పోషిస్తుంద న్నారు. గతంలో భారతీయ నౌకాశ్రయాలకు బంగ్లాదేశ్‌కు రవాణాచేయాలంటే కొలంబో లేదా సింగపూర్‌మార్గాల నుంచి చేయాల్సి వచ్చేదని, ఇపుడు ప్రత్యక్ష సేవలను ప్రారంభిం చడం ద్వారా ఈ తరహా రవాణాకు అయ్యే సమయాన్ని రెండునుంచి ఐదురోజులకు తగ్గించే అవకాశం ఉందన్నారు రెండుదేశాలమధ్య మరింత పటిష్టమైన వాణిజ్య బంధం ఏర్పడుతుందని చింతాశశిధర్‌ వెల్లడించారు. డైరెక్టర్‌ సిఇఒ అనిల్‌ యెండ్లూరి మాట్లాడుతూ ఎగుమతి, దిగుమతి దారుల మధ్య సానుకూలతను మరింత వృద్ధి చేస్తుందన్నారు. ఈశాన్యరాష్ట్రాలకు కూడా కోస్తా షిప్పింగ్‌ద్వారా ప్రయోజనం కలుగుతుందని, చట్ట గ్యాంగ్‌వరకూ సరుకురవాణాచేసి అక్కడినుంచి రోడ్డు లేదా ఇన్‌లాండ్‌ వాటర్‌వేస్‌ ద్వారా రవాణా చేసుకోవచ్చుని అన్నారు. 94శాతం భారతీయ ఎగుమతులు, దిగుమతుల వాణిజ్యం, పశ్చిమ, మధ్య దక్షిణభారత్‌ల నుంచే బంగ్లాదేశ్‌కు జరుగు తున్నాయని, ఇపుడు అత్యధికశాతం కార్గో రోడ్‌ నుంచి సముద్రమార్గం ద్వారా జరగడంతో పాటు ఎగుమతి దారులకు ధరలు, రవాణా పరంగా బహుళ ప్రయోజనాలు కలుగుతాయన్నారు పంజాబ్‌లోని లూథియానా నుంచి యార్న్‌ను ముంద్రాకు పంపడం కాకుండా కృష్ణపట్టణం పోర్టుకు నేరుగా పంపించవచ్చన్నారు. బెంగళూరునుంచి బంగ్లాదేశ్‌ తో వాణిజ్యంజరిపే ఎగుమతి దిగుమతిదారులు ఐసిడి బెంగళూరు నుంచి వారం రైలు సర్వీసు, లేదారోడ్డుద్వారా ట్రక్‌, ట్రైలర్‌ సర్వీసులు ఉపయో గించుకోవచ్చని కృష్ణపట్టణం పోర్టు కంటెయినర్‌ టెర్మినల్‌ డైరెక్టర్‌ వినీతా వెంకటేష్‌ పేర్కొన్నారు.